nibzard/narodne-novine-full-text-markdown huggingface dataset:
## Rješenje o razrješenju predsjednika i člana Upravnog vijeća Kliničkog bolničkog centra Osijek

### NN 148/2009 (11.12.2009.), Rješenje o razrješenju predsjednika i člana Upravnog vijeća Kliničkog bolničkog centra Osijek

148 11.12.2009 Rješenje o razrješenju predsjednika i člana Upravnog vijeća Kliničkog bolničkog centra Osijek

VLADA REPUBLIKE HRVATSKE

3613

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 57. stavka 4. Zakona o zdravstvenoj zaštiti (»Narodne novine«, broj 150/2008), Vlada Republike Hrvatske je na sjednici održanoj 3. prosinca 2009. godine donijela

RJEŠENJE

O RAZRJEŠENJU PREDSJEDNIKA I ČLANA UPRAVNOG VIJEĆA KLINIČKOG BOLNIČKOG CENTRA OSIJEK

1. Razrješuje se prof. dr. sc. KREŠIMIR GLAVINA dužnosti predsjednika Upravnog vijeća Kliničkog bolničkog centra Osijek.

2. Razrješuje se prof. dr. sc. DRAGAN KOVAČEVIĆ dužnosti člana Upravnog vijeća Kliničkog bolničkog centra Osijek, radi odlaska na novu dužnost.

Klasa: 080-02/09-02/64

Urbroj: 50304/2-09-03

Zagreb, 3. prosinca 2009.

Predsjednica
Jadranka Kosor, dipl. iur., v. r.

Rješenje, NN 148/2009-3613
## Rješenje o imenovanju predsjednika i člana Upravnog vijeća Kliničkog bolničkog centra Osijek

### NN 148/2009 (11.12.2009.), Rješenje o imenovanju predsjednika i člana Upravnog vijeća Kliničkog bolničkog centra Osijek

148 11.12.2009 Rješenje o imenovanju predsjednika i člana Upravnog vijeća Kliničkog bolničkog centra Osijek

VLADA REPUBLIKE HRVATSKE

3614

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 57. stavka 4. Zakona o zdravstvenoj zaštiti (»Narodne novine«, broj 150/2008), Vlada Republike Hrvatske je na sjednici održanoj 3. prosinca 2009. godine donijela

RJEŠENJE

O IMENOVANJU PREDSJEDNIKA I ČLANA UPRAVNOG VIJEĆA KLINIČKOG BOLNIČKOG CENTRA OSIJEK

1. Imenuje se prof. dr. sc. DRAGAN KOVAČEVIĆ predsjednikom Upravnog vijeća Kliničkog bolničkog centra Osijek.

2. Imenuje se DARKO VRTARIĆ, dr. med., članom Upravnog vijeća Kliničkog bolničkog centra Osijek.

Klasa: 080-02/09-01/71

Urbroj: 50304/2-09-03

Zagreb, 3. prosinca 2009.

Predsjednica
Jadranka Kosor, dipl. iur., v. r.

Rješenje, NN 148/2009-3614
## Pravilnik o izmjenama Pravilnika o načinu vođenja evidencija i izdavanja potvrda o primitku članarina i dobrovoljnih priloga (donacija)

### NN 148/2009 (11.12.2009.), Pravilnik o izmjenama Pravilnika o načinu vođenja evidencija i izdavanja potvrda o primitku članarina i dobrovoljnih priloga (donacija)

148 11.12.2009 Pravilnik o izmjenama Pravilnika o načinu vođenja evidencija i izdavanja potvrda o primitku članarina i dobrovoljnih priloga (donacija)

MINISTARSTVO FINANCIJA

3616

Na temelju članka 27. stavka 1. Zakona o financiranju političkih stranaka, nezavisnih lista i kandidata (»Narodne novine«, br. 1/07) donosim

PRAVILNIK

O IZMJENAMA PRAVILNIKA O NAČINU VOĐENJA EVIDENCIJA I IZDAVANJA POTVRDA O PRIMITKU ČLANARINA I DOBROVOLJNIH PRILOGA (DONACIJA)

Članak 1.

(1) U Pravilniku o načinu vođenja evidencija i izdavanja potvrda o primitku članarina i dobrovoljnih priloga (donacija) (»Narodne novine«, br. 26/07) u cijelom tekstu riječi: »matični broj« zamjenjuju se riječima: »osobni identifikacijski broj« u odgovarajućem broju i padežu, a kratica: »MB« zamjenjuje se kraticom »OIB«.

(2) Stavak 1. ovoga članka primjenjuje se i na obrasce koji su sastavni dio Pravilnika o načinu vođenja evidencija i izdavanja potvrda o primitku članarina i dobrovoljnih priloga (donacija).

Članak 2.

Ovaj Pravilnik objavit će se u »Narodnim novinama«, a stupa na snagu 1. siječnja 2010.

Klasa: 410-01/09-01/1859
Urbroj: 513-07-21-01/09-1
Zagreb, 3. prosinca 2009.

Potpredsjednik
Vlade Republike Hrvatske
i ministar financija
Ivan Šuker, v. r.

Pravilnik, NN 148/2009-3616
## Pravilnik o izmjenama Pravilnika o djelatnostima iznajmljivanja stanova, soba i postelja putnicima i turistima te organiziranja kampova koje će se paušalno oporezivati, o visini paušalnog poreza i načinu plaćanja paušalnog poreza

### NN 148/2009 (11.12.2009.), Pravilnik o izmjenama Pravilnika o djelatnostima iznajmljivanja stanova, soba i postelja putnicima i turistima te organiziranja kampova koje će se paušalno oporezivati, o visini paušalnog poreza i načinu plaćanja paušalnog poreza

148 11.12.2009 Pravilnik o izmjenama Pravilnika o djelatnostima iznajmljivanja stanova, soba i postelja putnicima i turistima te organiziranja kampova koje će se paušalno oporezivati, o visini paušalnog poreza i načinu plaćanja paušalnog poreza

MINISTARSTVO FINANCIJA

3617

Na temelju članka 44. Zakona o porezu na dohodak (»Narodne novine«, br. 177/04 i 73/08) donosim

PRAVILNIK

O IZMJENAMA PRAVILNIKA O DJELATNOSTIMA IZNAJMLJIVANJA STANOVA, SOBA I POSTELJA PUTNICIMA I TURISTIMA TE ORGANIZIRANJA KAMPOVA KOJE ĆE SE PAUŠALNO OPOREZIVATI, O VISINI PAUŠALNOG POREZA I NAČINU PLAĆANJA PAUŠALNOG POREZA

Članak 1.

(1) U Pravilniku o djelatnostima iznajmljivanja stanova, soba i postelja putnicima i turistima te organiziranja kampova koje će se paušalno oporezivati, o visini paušalnog poreza i načinu plaćanja paušalnog poreza (»Narodne novine«, br. 48/05) u cijelom tekstu riječi: »matični broj građana« zamjenjuju se riječima: »osobni identifikacijski broj« u odgovarajućem broju i padežu, a kratica: »MBG« zamjenjuje se kraticom »OIB«.

(2) Stavak 1. ovoga članka primjenjuje se i na obrasce koji su sastavni dio Pravilnika o djelatnostima iznajmljivanja stanova, soba i postelja putnicima i turistima te organiziranja kampova koje će se paušalno oporezivati, o visini paušalnog poreza i načinu plaćanja paušalnog poreza.

Članak 2.

Ovaj Pravilnik objavit će se u »Narodnim novinama«, a stupa na snagu 1. siječnja 2010.

Klasa: 410-01/09-01/1860
Urbroj: 513-07-21-01/09-1
Zagreb, 1. prosinca 2009.

Potpredsjednik
Vlade Republike Hrvatske
i ministar financija
Ivan Šuker, v. r.

Pravilnik, NN 148/2009-3617
## Pravilnik o izmjenama i dopunama Pravilnika o obaveznom označavanju i registraciji svinja

### NN 148/2009 (11.12.2009.), Pravilnik o izmjenama i dopunama Pravilnika o obaveznom označavanju i registraciji svinja

148 11.12.2009 Pravilnik o izmjenama i dopunama Pravilnika o obaveznom označavanju i registraciji svinja

MINISTARSTVO POLJOPRIVREDE, RIBARSTVA I RURALNOG RAZVOJA

3620

Na temelju članka 35. stavka 9. i 13. Zakona o veterinarstvu (»Narodne novine« broj 41/07 i 155/08)), ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O OBAVEZNOM OZNAČAVANJU I REGISTRACIJI SVINJA

Članak 1.

U Pravilniku o obaveznom označavanju i registraciji svinja (»Narodne novine«, broj 51/07) u članku 14. stavku 5. alineja 5. mijenja se i glasi:

»– u slučaju prodaje/otpreme jedne svinje na gospodarstvo, koje drži samo jednu svinju za vlastite potrebe u skladu s člankom 6. ovoga Pravilnika, odnosno do pet svinja u svrhu klanja za vlastite potrebe na gospodarstvo koje ne podliježe registraciji, upisuje se ime, prezime, MBG i adresa posjednika. Klanje se mora obaviti u roku od 72 sata od dana dopreme.«

Članak 2.

U članku 16. stavak 1. mijenja se i glasi:

»(1) Posjednik odredišnog gospodarstva svinja mora dostavljati podatke o prometu svinja odnosno podatke o dolasku svinja na gospodarstvo ovlaštenoj veterinarskoj organizaciji u roku od tri dana od dana dopreme svinja, putem obrasca »Putni list« iz Priloga VI. ovog Pravilnika, odnosno kod uvoza putem obrasca veterinarskog certifikata i vlastitog Punog lista na kojem se dostavljaju podaci o dopremljenim svinjama.«

Članak 3.

U članku 17. stavku 5. podstavak d) mijenja se i glasi:

»d) o gospodarstvu odnosno klaonici na koju se svinje dopremaju (JIBG/broj klaonice, serijski broj IKG, ime/prezime i adresa/sjedište), a podaci se prepisuju s IKG ili ime/prezime posjednika iz članka 14., stavka 5., alineja 5.«

Članak 4.

U cijelom tekstu Pravilnika, obrascima (u prilozima I. – VIII.) i na samoj oznaci ušne markice riječi: »Ministarstvo poljoprivrede šumarstva i vodnog gospodarstva (u daljnjem tekstu: MPŠVG)« zamjenjuju se riječima: »Ministarstvo poljoprivrede, ribarstava i ruralnog razvoja (u daljnjem tekstu: MPRRR)«, a riječi: »Hrvatski stočarski centar« zamjenjuju se riječima: »Hrvatska poljoprivredna agencija (u daljnjem tekstu HPA).«

Članak 5.

Ovaj pravilnik stupa na snagu danom objave u »Narodnim novinama«.

Klasa: 011-02/09-01/292

Urbroj: 525-06-1-0537/09-4

Zagreb, 27. studenoga 2009.

Ministar
Petar Čobanković, v. r.

Pravilnik, NN 148/2009-3620
## Naredba o proglašenju Australije kao zemlje u kojoj nije zabilježena prisutnost štetnog organizma Erwinia amylovora (Burr.) Winsl. et al.

### NN 148/2009 (11.12.2009.), Naredba o proglašenju Australije kao zemlje u kojoj nije zabilježena prisutnost štetnog organizma Erwinia amylovora (Burr.) Winsl. et al.

148 11.12.2009 Naredba o proglašenju Australije kao zemlje u kojoj nije zabilježena prisutnost štetnog organizma Erwinia amylovora (Burr.) Winsl. et al.

MINISTARSTVO POLJOPRIVREDE, RIBARSTVA I RURALNOG RAZVOJA

3621

Na temelju članka 84. stavka 3. Zakona o biljnom zdravstvu (»Narodne novine«, br. 75/05), ministar poljoprivrede, ribarstva i ruralnog razvoja donosi

NAREDBU

O POTVRĐIVANJU AUSTRALIJE KAO ZEMLJE U KOJOJ NIJE ZABILJEŽENA POJAVA ŠTETNOG ORGANIZMA ERWINIA AMYLOVORA (BURR.) WINSL. ET AL.[[1]](#footnote-29081-1)

I.

Ovom se Naredbom potvrđuje Australija kao zemlja u kojoj nije zabilježena pojava štetnog organizma Erwinia amylovora (Burr.) Winsl. et al.

II.

Ova Naredba stupa na snagu danom pristupa Republike Hrvatske Europskoj uniji.

Klasa: 011-02/09-01/269

Urbroj: 525-02-2-0022/09-8

Zagreb, 3. prosinca 2009.

Ministar poljoprivrede,
ribarstva i ruralnog razvoja
Petar Čobanković, v. r.

[[1](#footnote-29081-1-backlink)] Naredbom se preuzimaju odredbe Odluke Komisije 91/261/EEZ od 2. svibnja 1991. o potvrđivanju Australije kao zemlja u kojoj nije zabilježena pojava štetnog organizma Erwinia amylovora (Burr.) Winsl. et al.

Naredba, NN 148/2009-3621
## Pravilnik o izmjenama Pravilnika o katastru vodova

### NN 148/2009 (11.12.2009.), Pravilnik o izmjenama Pravilnika o katastru vodova

148 11.12.2009 Pravilnik o izmjenama Pravilnika o katastru vodova

DRŽAVNA GEODETSKA UPRAVA

3624

Na temelju članka 99. Zakona o državnoj izmjeri i katastru nekretnina (»Narodne novine«, br. 16/07) ravnatelj Državne geodetske uprave donosi

PRAVILNIK

O IZMJENAMA PRAVILNIKA O KATASTRU VODOVA

Članak 1.

U članku 9. stavak 1. mijenja se i glasi:

»Podaci o upravitelju voda su ime, adresa i osobni identifikacijski broj upravitelja voda«.

Članak 2.

Članak 12. mijenja se i glasi:

Popis upravitelja vodova sadrži:

– redni broj upisa upravitelja voda

– ime, adresu i osobni identifikacijski broj upravitelja voda

– vrste vodova kojima upravitelj voda upravlja.

Članak 3.

Ovaj pravilnik stupa na snagu osmog dana od dana objave u »Narodnim novinama«.

Klasa: 023-05/09- 01/04

Urbroj: 541-01/1-09-3

Zagreb, 3. prosinca 2009.

Ravnatelj
prof. dr. sc. Željko Bačić, v. r.

Pravilnik, NN 148/2009-3624
## Pravilnik o dopunama Pravilnika o parcelacijskim i drugim geodetskim elaboratima

### NN 148/2009 (11.12.2009.), Pravilnik o dopunama Pravilnika o parcelacijskim i drugim geodetskim elaboratima

148 11.12.2009 Pravilnik o dopunama Pravilnika o parcelacijskim i drugim geodetskim elaboratima

DRŽAVNA GEODETSKA UPRAVA

3625

Na temelju članka 61. Zakona o državnoj izmjeri i katastru nekretnina (»Narodne novine«, br. 16/07) ravnatelj Državne geodetske uprave donosi

PRAVILNIK

O DOPUNAMA PRAVILNIKA O PARCELACIJSKIM I DRUGIM GEODETSKIM ELABORATIMA

Članak 1.

U članku 55. iza stavke 4. dodaju se stavci 5. i 6. koji glase:

»Ako nositelji prava na katastarskim česticama ne raspolažu aktom temeljem kojeg se neka građevina koja je već evidentirana u katastarskom operatu a nije evidentirana u zemljišnoj knjizi mogla graditi, u prijavnom listu za zemljišnu knjigu potrebno je za takvu građevinu iskazati zemljište pod građevinom kao način uporabe katastarske čestice – izgrađeno zemljište.«

»U slučaju iz stavka 5. ovog članka, u prijavnom listu za zemljišnu knjigu će se istaknuti da je riječ o evidentiranju načina uporabe zemljišta za građevinu koja je već evidentirana u katastarskom operatu a da za nju ne postoje isprave koje su uvjet za upis u zemljišnu knjigu.«

Članak 2.

U članku 62. dodaje se stavka koja glasi:

»Suglasnost na prijedlog diobe poljoprivrednog zemljišta parcelacijom (prethodna suglasnost) ovlašteni geodetski stručnjak će ishoditi od tijela nadležnog za izdavanje te suglasnosti.«

Članak 3.

Ovaj pravilnik stupa na snagu osmog dana od dana objave u »Narodnim novinama«.

Klasa: 023-05/09-01/03
Urbroj: 541-04-3/1-09-3
Zagreb, 3. prosinca 2009.

Ravnatelj
prof. dr. sc. Željko Bačić, v. r.

Pravilnik, NN 148/2009-3625
## Odluka o imenovanju sutkinje Županijskog suda u Varaždinu

### NN 148/2009 (11.12.2009.), Odluka o imenovanju sutkinje Županijskog suda u Varaždinu

DRŽAVNO SUDBENO VIJEĆE

3626

Na temelju čl. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 5. sjednici, održanoj 26. studenog 2009. godine, donijelo

ODLUKU

O IMENOVANJU SUTKINJE

Za sutkinju Županijskog suda u Varaždinu imenuje se
DUBRAVKA BOSILJ, sutkinja Općinskog suda u Varaždinu. Imenovana kandidatkinja će stupiti na dužnost 1. siječnja 2010. godine.

Ova će se odluka objaviti u »Narodnim novinama«.

Broj: IS-34/09

Zagreb, 26. studenoga 2009.

Predsjednik
Ivan Turudić, v. r.

Odluka, NN 148/2009-3626
## Odluka o imenovanju sutkinje Županijskog suda u Splitu

### NN 148/2009 (11.12.2009.), Odluka o imenovanju sutkinje Županijskog suda u Splitu

148 11.12.2009 Odluka o imenovanju sutkinje Županijskog suda u Splitu

DRŽAVNO SUDBENO VIJEĆE

3627

Na temelju čl. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 5. sjednici, održanoj 26. studenog 2009. godine, donijelo

ODLUKU

O IMENOVANJU SUTKINJE

Za sutkinju Županijskog suda u Splitu imenuje se LUCIJA LASIĆ,
sutkinja Općinskog suda u Šibeniku.

Imenovana kandidatkinja će stupiti na dužnost 1. siječnja 2010. godine.

Ova će se odluka objaviti u »Narodnim novinama«.

Broj: IS-35/09

Zagreb, 26. studenoga 2009.

Predsjednik
Ivan Turudić, v. r.

Odluka, NN 148/2009-3627
## Odluka o imenovanju sutkinje Općinskog suda u Sesvetama

### NN 148/2009 (11.12.2009.), Odluka o imenovanju sutkinje Općinskog suda u Sesvetama

148 11.12.2009 Odluka o imenovanju sutkinje Općinskog suda u Sesvetama

DRŽAVNO SUDBENO VIJEĆE

3628

Na temelju čl. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 5. sjednici, održanoj 26. studenog 2009. godine, donijelo

ODLUKU

O IMENOVANJU SUTKINJE

Za sutkinju Općinskog suda u Sesvetama imenuje se ZVJEZDANA
MURAT MILAS, sudska savjetnica u Općinskom sudu u Sesvetama. Imenovana kandidatkinja će stupiti na dužnost 1. siječnja 2010. godine.

Na temelju čl. 122. st. 2. Ustava Republike Hrvatske Zvjezdana Murat Milas imenuje se na vrijeme od pet godina.

Ova će se odluka objaviti u »Narodnim novinama«.

Broj: IS-37/09

Zagreb, 26. studenoga 2009.

Predsjednik
Ivan Turudić, v. r.

Odluka, NN 148/2009-3628
## Odluka o imenovanju sutkinja Općinskog kaznenog suda u Zagrebu

### NN 148/2009 (11.12.2009.), Odluka o imenovanju sutkinja Općinskog kaznenog suda u Zagrebu

148 11.12.2009 Odluka o imenovanju sutkinja Općinskog kaznenog suda u Zagrebu

DRŽAVNO SUDBENO VIJEĆE

3629

Na temelju čl. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 5. sjednici, održanoj 26. studenog 2009. godine, donijelo

ODLUKU

O IMENOVANJU SUTKINJA

Za sutkinje Općinskog kaznenog suda u Zagrebu imenuju se IVANA BUJAS, viša sudska savjetnica u Općinskom kaznenom sudu u Zagrebu i IVONA HORVATIĆ, sudska savjetnica u Vrhovnom sudu RH.

Imenovane sutkinje će stupiti na dužnost 1. siječnja 2010. godine.

Na temelju čl. 122. st. 2. Ustava Republike Hrvatske Ivana Bujas i Ivona Horvatić imenuju se na vrijeme od pet godina.

Ova će se odluka objaviti u »Narodnim novinama«.

Broj: IS-38/09

Zagreb, 26. studenoga 2009.

Predsjednik
Ivan Turudić, v. r.

Odluka, NN 148/2009-3629
## Odluka o imenovanju sudaca Općinskog građanskog suda u Zagrebu

### NN 148/2009 (11.12.2009.), Odluka o imenovanju sudaca Općinskog građanskog suda u Zagrebu

148 11.12.2009 Odluka o imenovanju sudaca Općinskog građanskog suda u Zagrebu

DRŽAVNO SUDBENO VIJEĆE

3630

Na temelju čl. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 5. sjednici, održanoj 26. studenog 2009. godine, donijelo

ODLUKU

O IMENOVANJU SUDACA

Za suce Općinskog građanskog suda u Zagrebu imenuju se:

MARTINA KLANAC, sudska savjetnica u Županijskom sudu u Zagrebu,

MIROSLAV SUTON, sudski savjetnik u Općinskom građanskom sudu u Zagrebu,

ZLATANA POLJANIĆ, sudska savjetnica u Općinskom građanskom sudu u Zagrebu,

NIVES GRUBIŠIĆ ĐOGIĆ, sudska savjetnica u Općinskom građanskom sudu u Zagrebu,

MATE KUKAVICA, viši sudski savjetnik u Općinskom građanskom sudu u Zagrebu,

ANA MERLIN, viša sudska savjetnica u Općinskom građanskom sudu u Zagrebu,

VANDA ŠTAMBUK, viša sudska savjetnica u Općinskom građanskom sudu u Zagrebu,

IVA TISANIĆ, viša sudska savjetnica u Općinskom građanskom sudu u Zagrebu,

MONIKA FERIĆ, viša sudska savjetnica u Županijskom sudu u Zagrebu,

BORIS LJUBIĆ, viši sudski savjetnik u Općinskom građanskom sudu u Zagrebu,

MARIJA ŠIPEK, viša sudska savjetnica u Županijskom sudu u Zagrebu,

PETRA HERTELENDI LOVRIĆ, viša sudska savjetnica u Županijskom sudu u Velikoj Gorici,

SINIŠA MARINOVIĆ, sudski savjetnik n Općinskom građanskom sudu u Zagrebu,

BLAŽENKA BUTIGAN MATIĆ, sudska savjetnica u Općinskom građanskom sudu u Zagrebu, i

VLADIMIR DIMANOVSKI, sudski savjetnik u Općinskom građanskom sudu u Zagrebu.

Imenovani suci će stupiti na dužnost 1. siječnja 2010. godine.

Na temelju čl. 122. st. 2. Ustava Republike Hrvatske svi imenovani kandidati imenuju se na vrijeme od pet godina.

Ova će se odluka objaviti u »Narodnim novinama«.

Broj: IS-39/09

Zagreb, 26. studenoga 2009.

Predsjednik
Ivan Turudić, v. r.

Odluka, NN 148/2009-3630
## Zakon o izmjenama Zakona o "Nagradi Ivan Filipović"

### NN 149/2009 (15.12.2009.), Zakon o izmjenama Zakona o "Nagradi Ivan Filipović"

149 15.12.2009 Zakon o izmjenama Zakona o "Nagradi Ivan Filipović"

HRVATSKI SABOR

3638

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O »NAGRADI IVAN FILIPOVIĆ«

Proglašavam Zakon o izmjenama Zakona o »Nagradi Ivan Filipović«, koji je Hrvatski sabor donio na sjednici 4. prosinca 2009. godine.

Klasa: 011-01/09-01/205

Urbroj: 71-05-03/1-09-2

Zagreb, 9. prosinca 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA ZAKONA O »NAGRADI IVAN FILIPOVIĆ«

Članak 1.

U Zakonu o »Nagradi Ivan Filipović« (»Narodne novine«, br. 61/91.) članak 2. mijenja se i glasi:

»Nagrada se dodjeljuje kao godišnja nagrada i kao nagrada za životno djelo.

Svake godine mogu se dodijeliti dvije nagrade za životno djelo i do 15 godišnjih nagrada.«

Članak 2.

U članku 3. riječ: »djelatnik« zamjenjuje se riječju: »radnik« u odgovarajućem broju i padežu.

Članak 3.

U članku 6. stavku 3. riječi: »Sabor Republike Hrvatske« zamjenjuju se riječima: »Hrvatski sabor«.

Članak 4.

U članku 7. stavku 1. riječi: »Ministar prosvjete, kulture i športa« zamjenjuju se riječima: »Ministar nadležan za obrazovanje (u daljnjem tekstu: ministar)«.

U stavku 2. riječi: »Sabora Republike Hrvatske« zamjenjuju se riječima: »Hrvatskoga sabora«.

Članak 5.

U članku 9. stavku 1. riječi: »proračunu Republike« zamjenjuju se riječima: »državnom proračunu Republike Hrvatske«.

U stavku 2. riječi: »Ministarstvu prosvjete, kulture i športa« zamjenjuju se riječima: »ministarstvu nadležnom za obrazovanje (u daljnjem tekstu: Ministarstvo)«.

U stavku 3. iza riječi: »ministra« riječi: »prosvjete, kultura i športa« brišu se.

U stavku 5. iza riječi: »ministar« riječi: »prosvjete, kultura i športa« brišu se.

Članak 6.

U članku 10. iza riječi: »Ministarstvo« riječi: »prosvjete, kulture i športa« brišu se.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 061-01/09-01/01

Zagreb, 4. prosinca 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 149/2009-3638
## Zakon o dopunama Zakona o uvjetima za stjecanje prava na starosnu mirovinu radnika profesionalno izloženih azbestu

### NN 149/2009 (15.12.2009.), Zakon o dopunama Zakona o uvjetima za stjecanje prava na starosnu mirovinu radnika profesionalno izloženih azbestu

149 15.12.2009 Zakon o dopunama Zakona o uvjetima za stjecanje prava na starosnu mirovinu radnika profesionalno izloženih azbestu

HRVATSKI SABOR

3639

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O UVJETIMA ZA STJECANJE PRAVA NA STAROSNU MIROVINU RADNIKA PROFESIONALNO IZLOŽENIH AZBESTU

Proglašavam Zakon o dopunama Zakona o uvjetima za stjecanje prava na starosnu mirovinu radnika profesionalno izloženih azbestu, koji je Hrvatski sabor donio na sjednici 4. prosinca 2009. godine.

Klasa: 011-01/09-01/206

Urbroj: 71-05-03/1-09-2

Zagreb, 9. prosinca 2009.

Predsjednik
Republike Hrvatske
Stjepan Mesić, v. r.

ZAKON

O DOPUNAMA ZAKONA O UVJETIMA ZA STJECANJE PRAVA NA STAROSNU MIROVINU RADNIKA PROFESIONALNO IZLOŽENIH AZBESTU

Članak 1.

U Zakonu o uvjetima za stjecanje prava na starosnu mirovinu radnika profesionalno izloženih azbestu (»Narodne novine«, br. 79/07.) u članku 1. dodaje se novi stavak 3. koji glasi:

»(3) Radnik iz stavka 1. ovoga članka je i radnik koji je, radeći kod pravne osobe koja je u proizvodnji koristila azbest kao sirovinsku osnovu, obolio od bolesti uzrokovane azbestom. Ova se bolest utvrđuje na temelju rješenja o priznanju profesionalne bolesti Hrvatskog zavoda za zdravstveno osiguranje zaštite zdravlja na radu.«

Dosadašnji stavak 3. postaje stavak 4.

Članak 2.

U članku 2. dodaje se stavak 2. koji glasi:

»(2) Radnik iz članka 1. stavka 3. ima pravo na starosnu mirovinu, bez obzira na starosnu dob i navršeni staž osiguranja.«

Članak 3.

U članku 4. dodaje se stavak 2. koji glasi:

»(2) Mirovina određena sukladno stavku 1. ovoga članka povećava se za 26%.«

Članak 4.

Korisnicima mirovine ostvarene prema Zakonu o uvjetima za stjecanje prava na starosnu mirovinu radnika profesionalno izloženih azbestu (»Narodne novine«, br. 79/07.) odredit će se mirovina prema članku 3. ovoga Zakona najkasnije do 31. ožujka 2010.

Članak 5.

Ovaj Zakon objavit će se u »Narodnim novinama«, a stupa na snagu 1. siječnja 2010.

Klasa: 543-04/09-01/01

Zagreb, 4. prosinca 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 149/2009-3639
## Odluka o odlikovanju Njegove Ekscelencije Jorge Fuen­tes Monzonis-Vilallonge Redom kneza Branimira s ogrlicom

### NN 149/2009 (15.12.2009.), Odluka o odlikovanju Njegove Ekscelencije Jorge Fuen­tes Monzonis-Vilallonge Redom kneza Branimira s ogrlicom

149 15.12.2009 Odluka o odlikovanju Njegove Ekscelencije Jorge Fuen­tes Monzonis-Vilallonge Redom kneza Branimira s ogrlicom

PREDSJEDNIK REPUBLIKE HRVATSKE

3641

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine«, broj: 20/95, 57/06 i 141/06), donosim

ODLUKU

kojom se odlikuje

Njegova Ekscelencija

Jorge Fuentes Monzonis-Vilallonga

REDOM KNEZA BRANIMIRA S OGRLICOM

za profesionalan rad na održavanju i razvijanju bilateralnih odnosa Ureda OESS u Zagrebu i Republike Hrvatske.

Klasa: 060-04/09-06/12
Urbroj: 71-05-04/1-09-01
Zagreb, 4. prosinca 2009.

Predsjednik
Republike Hrvatske
Stjepan Mesić, v. r.

Odluka, NN 149/2009-3641
## Odluka o odlikovanju Njegove Ekscelencije Radivoja Cvetićanina Redom kneza Branimira s ogrlicom

### NN 149/2009 (15.12.2009.), Odluka o odlikovanju Njegove Ekscelencije Radivoja Cvetićanina Redom kneza Branimira s ogrlicom

PREDSJEDNIK REPUBLIKE HRVATSKE

3642

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine«, broj: 20/95, 57/06 i 141/06), donosim

ODLUKU

kojom se odlikuje

Njegova Ekscelencija

Radivoj Cvetićanin

Veleposlanik Republike Srbije

REDOM KNEZA BRANIMIRA S OGRLICOM

za profesionalan rad na održavanju i razvijanju bilateralnih odnosa.

Klasa: 060-04/09-06/10
Urbroj: 71-05-04/1-09-01
Zagreb, 23. studenoga 2009.

Predsjednik
Republike Hrvatske
Stjepan Mesić, v. r.

Odluka, NN 149/2009-3642
## Uredba o prestanku važenja Uredbe o osnivanju Agencije za prometnu infrastrukturu

### NN 149/2009 (15.12.2009.), Uredba o prestanku važenja Uredbe o osnivanju Agencije za prometnu infrastrukturu

149 15.12.2009 Uredba o prestanku važenja Uredbe o osnivanju Agencije za prometnu infrastrukturu

VLADA REPUBLIKE HRVATSKE

3643

Na temelju članka 12. stavka 2., a u vezi s člankom 71. točkom 4. Zakona o ustanovama (»Narodne novine«, br. 76/93, 29/97, 47/99, 35/2008), Vlada Republike Hrvatske je na sjednici održanoj 3. prosinca 2009. godine donijela

UREDBU

O PRESTANKU VAŽENJA UREDBE O OSNIVANJU AGENCIJE ZA PROMETNU INFRASTRUKTURU

Članak 1.

Danom stupanja na snagu ove Uredbe prestaje važiti Uredba o osnivanju Agencije za prometnu infrastrukturu (»Narodne novine«, broj 77/2008).

Članak 2.

Ova Uredba stupa na snagu danom objave u »Narodnim novinama«.

Klasa: 340-03/09-01/04
Urbroj: 5030116-09-3
Zagreb, 3. prosinca 2009.

Predsjednica
Jadranka Kosor, dipl. iur., v. r.

Uredba, NN 149/2009-3643
## Odluka o katastarskoj izmjeri na području Općine Sv. Filip i Jakov za katastarsku općinu Filipjakov

### NN 149/2009 (15.12.2009.), Odluka o katastarskoj izmjeri na području Općine Sv. Filip i Jakov za katastarsku općinu Filipjakov

149 15.12.2009 Odluka o katastarskoj izmjeri na području Općine Sv. Filip i Jakov za katastarsku općinu Filipjakov

DRŽAVNA GEODETSKA UPRAVA

3646

Na temelju članka 45. Zakona o državnoj izmjeri i katastru nekretnina (»Narodne novine«, br. 16/2007) Državna geodetska uprava, u sporazumu s ministarstvom nađležnim za poslove pravosuđa, donosi:

ODLUKU

O KATASTARSKOJ IZMJERI NA PODRUČJU OPĆINE SV. FILIP I JAKOV ZA KATASTARSKU OPĆINU FILIPJAKOV

1. U svrhu izrade katastra nekretnina i obnove zemljišne knjige na području Općine Sv. Filip i Jakov za katastarsku općinu Filipjakov provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geoprojekt d.o.o. Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.o.o. Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere,

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Sv. Filip i Jakov za katastarsku općinu Filipjakov dužni su do 1. ožujka 2010. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Sv. Filip i Jakov za katastarsku općinu Filipjakov dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar, Ispostava Biograd na Moru i tvrtka Geoprojekt d.o.o. Zagreb osigurat će stručnu pomoć u označavanju granica zemljišta osobama iz točki 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/09-04/11
Urbroj: 541-04-1/4-09-17
Zagreb, 7. prosinca 2009.

Ravnatelj
prof. dr. sc. Željko Bačić, v. r.

Odluka, NN 149/2009-3646
## Odluka o katastarskoj izmjeri na području Općine Poličnik za katastarsku općinu Poličnik

### NN 149/2009 (15.12.2009.), Odluka o katastarskoj izmjeri na području Općine Poličnik za katastarsku općinu Poličnik

149 15.12.2009 Odluka o katastarskoj izmjeri na području Općine Poličnik za katastarsku općinu Poličnik

DRŽAVNA GEODETSKA UPRAVA

3647

Na temelju članka 45. Zakona o državnoj izmjeri i katastru nekretnina (»Narodne novine«, br. 16/2007) Državna geodetska uprava, u sporazumu s ministarstvom nadležnim za poslove pravosuda, donosi:

ODLUKU

O KATASTARSKOJ IZMJERI NA PODRUČJU OPĆINE POLIČNIK ZA KATASTARSKU
OPĆINU POLIČNIK

1. U svrhu izrade katastra nekretnina i obnove zemljišne knjige na području Općine Poličnik za katastarsku općinu Poličnik provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geodetski zavod d.d. Osijek.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d. Osijek ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere,

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Poličnik za katastarsku općinu Poličnik dužni su do 1. ožujka 2010. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Poličnik za katastarsku općinu Poličnik dužni su, do roka navedenog u točci 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar i tvrtka Geodetski zavod d.d. Osijek osigurat će stručnu pomoć u označavanju granica zemljišta osobama iz točki 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/09-04/17

Urbroj: 541-04-1/4-09-25

Zagreb, 7. prosinca 2009.

Ravnatelj
prof. dr. sc. Željko Bačić, v. r.

Odluka, NN 149/2009-3647
## Rješenje kojim se Goranu Brodaru izdaje odobrenje za rad brokera na neodređeno vrijeme

### NN 149/2009 (15.12.2009.), Rješenje kojim se Goranu Brodaru izdaje odobrenje za rad brokera na neodređeno vrijeme

149 15.12.2009 Rješenje kojim se Goranu Brodaru izdaje odobrenje za rad brokera na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

3650

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Gorana Brodara iz Marčana, Gornja 76, za izdavanje odobrenja za rad brokera, na sjednici održanoj 3. prosinca 2009. godine donijela je

RJEŠENJE

1. Goranu Brodaru iz Marčana, Gornja 76, izdaje se odobrenje za rad brokera na neodređeno vrijeme.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 363.

3. Izreka ovog rješenja objavit će se u »Narodnim novinama«.

Klasa: UP/I-451-04/09-07/60

Urbroj: 326-111/09-3

Zagreb, 3. prosinca 2009.

Član Uprave
Ivan Vrljić, v. r.

Rješenje, NN 149/2009-3650
## Rješenje kojim se Magdaleni Idžaković izdaje odobrenje za rad brokera na neodređeno vrijeme

### NN 149/2009 (15.12.2009.), Rješenje kojim se Magdaleni Idžaković izdaje odobrenje za rad brokera na neodređeno vrijeme

149 15.12.2009 Rješenje kojim se Magdaleni Idžaković izdaje odobrenje za rad brokera na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

3651

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Magdalene Idžaković iz Žabna, Nova ulica 6, za izdavanje odobrenja za rad brokera, na sjednici održanoj 3. prosinca 2009. godine donijela je

RJEŠENJE

1. Magdaleni Idžaković iz Žabna, Nova ulica 6, izdaje se odobrenje za rad brokera na neodređeno vrijeme.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 413.

3. Izreka ovog rješenja objavit će se u »Narodnim novinama«.

Klasa: UP/I-451-04/09-07/65

Urbroj: 326-111/09-2

Zagreb, 3. prosinca 2009.

Član Uprave
Ivan Vrljić, v. r.

Rješenje, NN 149/2009-3651
## Rješenje kojim se Vladimiru Periću izdaje odobrenje za rad investicijskog savjetnika na neodređeno vrijeme

### NN 149/2009 (15.12.2009.), Rješenje kojim se Vladimiru Periću izdaje odobrenje za rad investicijskog savjetnika na neodređeno vrijeme

149 15.12.2009 Rješenje kojim se Vladimiru Periću izdaje odobrenje za rad investicijskog savjetnika na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

3652

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Vladimira Perića iz Velike, Dr. Franje Tuđmana 28, za izdavanje odobrenja za rad investicijskog savjetnika, na sjednici održanoj 3. prosinca 2009. godine donijela je

RJEŠENJE

1. Vladimiru Periću iz Velike, Dr. Franje Tuđmana 28, izdaje se odobrenje za rad investicijskog savjetnika na neodređeno vrijeme.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 169.

3. Izreka ovog rješenja objavit će se u »Narodnim novinama«.

Klasa: UP/I-451-04/09-08/28

Urbroj: 326-111/09-2

Zagreb, 3. prosinca 2009.

Član Uprave
Ivan Vrljić, v. r.

Rješenje, NN 149/2009-3652
## Rješenje kojim se Matku Boškoviću izdaje odobrenje za rad brokera na neodređeno vrijeme

### NN 149/2009 (15.12.2009.), Rješenje kojim se Matku Boškoviću izdaje odobrenje za rad brokera na neodređeno vrijeme

149 15.12.2009 Rješenje kojim se Matku Boškoviću izdaje odobrenje za rad brokera na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

3653

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Matka Boškovića iz Ploča, Vladimira Nazora 6, za izdavanje odobrenja za rad brokera, na sjednici održanoj 3. prosinca 2009. godine donijela je

RJEŠENJE

1. Matku Boškoviću iz Ploča, Vladimira Nazora 6, izdaje se odobrenje za rad brokera na neodređeno vrijeme.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 414.

3. Izreka ovog rješenja objavit će se u »Narodnim novinama«.

Klasa: UP/I-451-04/09-07/58

Urbroj: 326-111/09-3

Zagreb, 3. prosinca 2009.

Član Uprave
Ivan Vrljić, v. r.

Rješenje, NN 149/2009-3653
## Rješenje kojim se Matku Boškoviću izdaje odobrenje za rad investicijskog savjetnika na neodređeno vrijeme

### NN 149/2009 (15.12.2009.), Rješenje kojim se Matku Boškoviću izdaje odobrenje za rad investicijskog savjetnika na neodređeno vrijeme

149 15.12.2009 Rješenje kojim se Matku Boškoviću izdaje odobrenje za rad investicijskog savjetnika na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

3654

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Matka Boškovića iz Ploča, Vladimira Nazora 6, za izdavanje odobrenja za rad investicijskog savjetnika, na sjednici održanoj 3. prosinca 2009. godine donijela je

RJEŠENJE

1. Matku Boškoviću iz Ploča, Vladimira Nazora 6, izdaje se odobrenje za rad investicijskog savjetnika na neodređeno vrijeme.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 170.

3. Izreka ovog rješenja objavit će se u »Narodnim novinama«.

Klasa: UP/I-451-04/09-08/25

Urbroj: 326-111/09-3

Zagreb, 3. prosinca 2009.

Član Uprave
Ivan Vrljić, v. r.

Rješenje, NN 149/2009-3654
## Odluka o razrješenju dr. sc. Dubravka Radoševića dužnosti savjetnika predsjednika Republike Hrvatske za gospodarstvo

### NN 150/2009 (16.12.2009.), Odluka o razrješenju dr. sc. Dubravka Radoševića dužnosti savjetnika predsjednika Republike Hrvatske za gospodarstvo

PREDSJEDNIK REPUBLIKE HRVATSKE

3661

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04 i 54/05) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU SAVJETNIKA PREDSJEDNIKA REPUBLIKE HRVATSKE ZA GOSPODARSTVO

dr. sc. DUBRAVKO RADOŠEVIĆ razrješuje se dužnosti savjetnika predsjednika Republike Hrvatske za gospodarstvo.

Ova Odluka stupa na snagu 31. prosinca 2009. godine.

Klasa: 080-02/09-01/08

Urbroj: 71-05-03/1-09-1

Zagreb, 1. prosinca 2009.

Predsjednik
Republike Hrvatske
Stjepan Mesić, v. r.

Odluka, NN 150/2009-3661
## Uredba o pripajanju Hrvatskog instituta za mostove i konstrukcije Tehničkom veleučilištu u Zagrebu

### NN 150/2009 (16.12.2009.), Uredba o pripajanju Hrvatskog instituta za mostove i konstrukcije Tehničkom veleučilištu u Zagrebu

VLADA REPUBLIKE HRVATSKE

3662

Na temelju članka 69. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 10. prosinca 2009. godine donijela

UREDBU

O PRIPAJANJU HRVATSKOG INSTITUTA ZA MOSTOVE I KONSTRUKCIJE TEHNIČKOM VELEUČILIŠTU U ZAGREBU

Članak 1.

Ovom Uredbom pripaja se javna ustanova:

– Hrvatski institut za mostove i konstrukcije, Zagreb, Ulica Ivana Broza 6/A, čiji je osnivač Republika Hrvatska, javnoj ustanovi:

– Tehničkom veleučilištu u Zagrebu, Zagreb, Vrbik 8, čiji je osnivač Republika Hrvatska.

Članak 2.

Danom upisa pripajanja u sudski registar Hrvatski institut za mostove i konstrukcije pripaja se Tehničkom veleučilištu u Zagrebu i prestaje s radom.

Danom upisa pripajanja u sudski registar Tehničko veleučilište u Zagrebu kao pravni sljednik preuzima sve poslove, opremu, pismohranu i drugu dokumentaciju, sredstva za rad, financijska sredstva, cjelokupnu imovinu, prava i obveze, te radnike Hrvatskog instituta za mostove i konstrukcije.

Članak 3.

Radnici koji su danom stupanja na snagu ove Uredbe zatečeni na radnim mjestima u Hrvatskom institutu za mostove i konstrukcije nastavljaju s radom na zatečenim radnim mjestima do rasporeda na radna mjesta utvrđena općim aktom Tehničkog veleučilišta u Zagrebu.

Članak 4.

Danom upisa pripajanja u sudski registar prestaje mandat ravnatelja, te ostalih tijela Hrvatskog instituta za mostove i konstrukcije.

S dosadašnjim ravnateljem Hrvatskog instituta za mostove i konstrukcije, dekan Tehničkog veleučilišta u Zagrebu sklopit će ugovor kojim će, do rasporeda na radno mjesto utvrđeno općim aktom Tehničkog veleučilišta u Zagrebu, zadržati prava iz radnog odnosa temeljem dosadašnjeg ugovora o radu.

Članak 5.

Tehničko veleučilište u Zagrebu uskladit će svoje poslovanje i opće akte s ovom Uredbom u roku od 90 dana od dana njezina stupanja na snagu.

Članak 6.

Ova Uredba stupa na snagu osmog dana od dana objave u »Narodnim novinama«.

Klasa: 602-04/09-01/03

Urbroj: 5030104-09-1

Zagreb, 10. prosinca 2009.

Predsjednica
Jadranka Kosor, dipl. iur., v. r.

Uredba, NN 150/2009-3662
## Pravilnik o izmjeni Pravilnika o količini brašna utrošenog za proizvodnju pojedinih pekarskih proizvoda

### NN 150/2009 (16.12.2009.), Pravilnik o izmjeni Pravilnika o količini brašna utrošenog za proizvodnju pojedinih pekarskih proizvoda

150 16.12.2009 Pravilnik o izmjeni Pravilnika o količini brašna utrošenog za proizvodnju pojedinih pekarskih proizvoda

MINISTARSTVO POLJOPRIVREDE, RIBARSTVA I RURALNOG RAZVOJA

3666

Na temelju članka 6. stavka 3. Zakona o posebnim uvjetima za stavljanje brašna na tržište (»Narodne novine« br. 48/04, 130/04, 140/05, 143/05 i 83/09) ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O KOLIČINI BRAŠNA UTROŠENOG ZA PROIZVODNJU POJEDINIH PEKARSKIH PROIZVODA

Članak 1.

U Pravilniku o količini brašna utrošenog za proizvodnju pojedinih pekarskih proizvoda (»Narodne novine« br. 146/05, 133/07, 4/08 i 2/09) članak 8a. mijenja se i glasi:

»Elektronsko vođenje Knjige evidencije utroška brašna (KEUB-a) odgađa se do 31. 12. 2012. godine«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/09-01/305

Urbroj: 525-02-3-0027/09-1

Zagreb, 3. prosinca 2009.

Ministar
Petar Čobanković, v. r.

Pravilnik, NN 150/2009-3666
## Rješenje kojim se Bojanu Oreščaninu izdaje odobrenje za rad investicijskog savjetnika, na neodređeno vrijeme

### NN 150/2009 (16.12.2009.), Rješenje kojim se Bojanu Oreščaninu izdaje odobrenje za rad investicijskog savjetnika, na neodređeno vrijeme

150 16.12.2009 Rješenje kojim se Bojanu Oreščaninu izdaje odobrenje za rad investicijskog savjetnika, na neodređeno vrijeme

150 16.12.2009 Rješenje kojim se Bojanu Oreščaninu izdaje odobrenje za rad investicijskog savjetnika, na neodređeno vrijeme

150 16.12.2009 Rješenje kojim se Bojanu Oreščaninu izdaje odobrenje za rad investicijskog savjetnika, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

3670

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Bojana Oreščanina iz Zagreba, 3. barutanski breg 18, za izdavanje odobrenja za rad investicijskog savjetnika, na sjednici održanoj 10. prosinca 2009. godine donijela je

RJEŠENJE

1. Bojanu Oreščaninu iz Zagreba, 3. barutanski breg 18, izdaje se odobrenje za rad investicijskog savjetnika, na neodređeno vrijeme.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 171.

3. Izrjeka ovog rješenja objavit će se u »Narodnim novinama«.

Klasa: UP/I-451-04/09-08/29

Urbroj: 326-111/09-3

Zagreb, 10. prosinca 2009.

Član Uprave
Ivan Vrljić, v. r.

Rješenje, NN 150/2009-3670
## Rješenje kojim se Silvani Ivančić daje odobrenje za obavljanje funkcije člana uprave društva Croatia osiguranje d.d. Zagreb

### NN 150/2009 (16.12.2009.), Rješenje kojim se Silvani Ivančić daje odobrenje za obavljanje funkcije člana uprave društva Croatia osiguranje d.d. Zagreb

150 16.12.2009 Rješenje kojim se Silvani Ivančić daje odobrenje za obavljanje funkcije člana uprave društva Croatia osiguranje d.d. Zagreb

HRVATSKA AGENCIJA ZA NADZOR FINANCIJSKIH USLUGA

3674

Na temelju odredbi članka 15. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nadzornog odbora društva Croatia osiguranje d.d. Zagreb, Miramarska 22, za izdavanje odobrenja za obavljanje funkcije člana Uprave, na sjednici održanoj 10. prosinca 2009. godine donijela je

RJEŠENJE

I. Silvani Ivančić iz Zagreba, Prištinska 1c, rođenoj 4. studenoga 1964. u Zagrebu, daje se odobrenje za obavljanje funkcije člana Uprave društva Croatia osiguranje d.d. Zagreb, Miramarska 22.

II. Izreka ovog rješenja objavit će se u »Narodnim novinama«.

Klasa: UP/I -453-02/09-30/18

Urbroj: 326-112-09-6

Zagreb, 10. prosinca 2009.

Član Uprave
Ivan Vrljić, v. r.

Rješenje, NN 150/2009-3674
## Rješenje kojim je društvu Infinitus, d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 150/2009 (16.12.2009.), Rješenje kojim je društvu Infinitus, d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

150 16.12.2009 Rješenje kojim je društvu Infinitus, d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3675

Na temelju odredbe članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 6. (»Narodne novine« broj 151/05, 87/08 i 82/09) i članka 141. stavak 1. točka 2. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 10. prosinca 2009. godine, donijela je

RJEŠENJE

I. Društvu Infinitus d.o.o. za zastupanje u osiguranju, Zagreb, Savska cesta 6, prestala je važiti dozvola za obavljanje poslova zastupanja u osiguranju izdana 17. srpnja 2008. rješenjem klasa: UP/I-453-02/08-37/19, urbroj: 326-112-08-4.

II. Izreka ovog rješenja objaviti će se u »Narodnim novinama«.

Klasa: UP/I-453-02/09-37/79

Urbroj: 326-112-09-1

Zagreb, 10. prosinca 2009.

Član Uprave
Ivan Vrljić, v. r.

Ostalo, NN 150/2009-3675